CELEX: 62019TA0300
Language: hu
Date: 2021-04-14 00:00:00
Title: T-300/19. sz. ügy: A Törvényszék 2021. április 14-i ítélete – Achema és Lifosa kontra Bizottság („Állami támogatás – Megújuló energiaforrásokból előállított villamos energia piaca – Működési támogatás – Az előzetes vizsgálati szakasz végén a támogatási programot a belső piaccal összeegyeztethetőnek nyilvánító határozat – Az EUMSZ 107. cikk (3) bekezdésének c) pontja – Eljárási jogok megsértése – A környezetvédelem állami támogatásáról szóló 2008. évi iránymutatás – A 2014–2020 közötti időszakban nyújtott környezetvédelmi és energetikai állami támogatásokról szóló 2014. évi iránymutatás – EUMSZ 30.cikk – EUMSZ 110. cikk – Egybevágó valószínűsítő körülmények”)

2021.6.21.   
            
            
               HU
            
            
               Az Európai Unió Hivatalos Lapja
            
            
               C 242/24
            
         
      A Törvényszék 2021. április 14-i ítélete – Achema és Lifosa kontra Bizottság
      (T-300/19. sz. ügy) (1)
      
      („Állami támogatás - Megújuló energiaforrásokból előállított villamos energia piaca - Működési támogatás - Az előzetes vizsgálati szakasz végén a támogatási programot a belső piaccal összeegyeztethetőnek nyilvánító határozat - Az EUMSZ 107. cikk (3) bekezdésének c) pontja - Eljárási jogok megsértése - A környezetvédelem állami támogatásáról szóló 2008. évi iránymutatás - A 2014–2020 közötti időszakban nyújtott környezetvédelmi és energetikai állami támogatásokról szóló 2014. évi iránymutatás - EUMSZ 30.cikk - EUMSZ 110. cikk - Egybevágó valószínűsítő körülmények”)
      (2021/C 242/31)
      Az eljárás nyelve: angol
      
         Felek
      
      
         Felperesek: Achema AB (Jonava, Litvánia) és Lifosa AB (Kedainiai, Litvánia) (képviselők: E. Righini és N. Solárová ügyvédek)
      
         Alperes: Európai Bizottság (képviselők: K. Hermann és P. Němečková meghatalmazottak)
      
         Az alperest támogató beavatkozó: Litván Köztársaság (képviselők: K. Dieninis és R. Dzikovič meghatalmazottak)
      
         Az ügy tárgya
      
      A megújuló energiaforrásokból előállított villamos energiát termelő erőműveknek a Litván Köztársaság által nyújtott támogatás ügyében, az SA.45765 (2018/NN) sz. állami támogatásra vonatkozó, 2019. január 8-i C(2018) 9209 final bizottsági határozat (HL 2019. C 61., 1. o.) megsemmisítése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék A megújuló energiaforrásokból előállított villamos energiát termelő erőműveknek a Litván Köztársaság által nyújtott támogatás ügyében, az SA.45765 (2018/NN) sz. állami támogatásra vonatkozó, 2019. január 8-i C(2018) 9209 final bizottsági határozatot megsemmisíti.
               
            
                  2)
               
               
                  A Törvényszék az Európai Bizottságot kötelezi a saját költségeinek, valamint az Achema AB és a Lifosa AB részéről felmerült költségek viselésére.
               
            
                  3)
               
               
                  A Litván Köztársaság maga viseli saját költségeit.
               
            
         (1)  HL C 238., 2019.7.15.